جمهور باشلیغی رجب طیب ایردوغان باشچیلیگیده گی دولت اولوغوارلری  30 اگست ظفر بیره می و تورکیه قوراللی کوچلری کونی مناسبتی بیلن پایتخت انقره ده جایلشگن تورکیه جمهوریتی نینگ قورووچیسی مصطفی کمال آتاتورک نینگ آبده قبرینی زیارت قیلدی.
ایردوغان آبده قبر ایسته لیک کتابچه سیگه یازیب قول قویدی.
جمهور باشلیغی ایردوغان کتابچه گه شولرنی یازدی:
"عزیز آتاتورک، شرفلی تاریخیمیزنینگ اینگ حساس نقطه سی بولمیش بویوک ظفرنینگ 100 ییل لیگیده سیز عالی جنابنی، قوراللی اورتاقلرینگیزنی، بویوک ملت مجلسی نینگ ممتاز اعضالرینی و عزیز شهیدلریمیزنی رحمت بیلن یاد ایته میز.
قهرمان شهیدلریمیزدن آلگن الهام بیلن تورکیه جمهوریتینی سیز بیزگه کورستگن یولگه آلیب باریش گه، اینیقسه اقتصاد، مدافعه و دیپلوماسی بیلن بیر قطارده تورلی ساحه ده کوچه یتیریش گه دوام ایتماقده میز.
گلوبال وبا کسل لیگی بحرانینی یوتوقلی بیر شکلده اوتکزگن اولکه میز منطقه سیده یوز بیرگن توقنه شوولرنی هم یوتوقلی بیر شکلده باشقرماقده، تینچلیک و برقرارلیک نینگ قیته دن تیکلنیشی اوچون برچه دنیانینگ آلقیشی گه سزوار دیب تاپیلگن دیپلوماتیک اورونیشلرگه قول اورماقده دیر.
اوسگن، رواجلنگن و اوزیگه ایشانچی یوکسک وطنداشلری بیلن بیرگه لیکده مظلوملرگه امید بولگن تورکیه نینگ توزیلیشی گه نی شوملرنینگ اویینلری نی خونخوار ترور تشکیلاتلری نینگ هجوملری توسیق بوله آلمه یدی. روحینگ شاد بولسین" دیدی.
جمهور باشلیغی کیین دولت قبرستانلیگینی هم زیارت قیلدی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
